DA Den Europæiske Unions Tidende L 105/3

OVERSÆTTELSE

DELTAGELSESAFTALE

mellem Den Europæiske Union og Det Schweiziske Forbund om Det Schweiziske Forbunds deltagelse i Den Europæiske Unions FSFP-mission i Mali (EUCAP Sahel Mali)

DEN EUROPÆISKE UNION (»EU« eller »Unionen«),

på den ene side, og

DET SCHWEIZISKE FORBUND,

på den anden side,

i det følgende benævnt »parterne«,

ER UNDER HENSYN TIL —

Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (1),

Rådets afgørelse (FUSP) 2015/76 af 19. januar 2015 om iværksættelse af Den Europæiske Unions FSFP-mission i Mali (EUCAP Sahel Mali) og om ændring af afgørelse 2014/219/FUSP (2),

Den Udenrigs- og Sikkerhedspolitiske Komités afgørelse (FUSP) 2015/1916 af 20. oktober 2015 om nedsættelse af bidragyderkomitéen for Den Europæiske Unions FSFP-mission i Mali (EUCAP Sahel Mali) (EUCAP Sahel Mali/3/2015) (3),

Den Udenrigs- og Sikkerhedspolitiske Komités afgørelse (FUSP) 2015/1917 af 20. oktober 2015 om accept af Schweiz' bidrag til Den Europæiske Unions FSFP-mission i Mali (EUCAP Sahel Mali) (EUCAP Sahel Mali/4/2015) (4),

aftale i form af brevveksling mellem Den Europæiske Union og Republikken Mali om status for Den Europæiske Unions FSFP-mission i Mali (EUCAP Sahel Mali) (5) (»aftalen om missionens status«) —

BLEVET ENIGE OM FØLGENDE:

Artikel 1

Deltagelse i missionen

1. Det Schweiziske Forbund deltager i Den Europæiske Unions FSFP-mission i Mali (»EUCAP Sahel-Mali«) i overensstemmelse med Rådets afgørelse (FUSP) 2015/76 og enhver anden afgørelse, hvorved Rådet for Den Europæiske Union beslutter at forlænge EUCAP Sahel Mali, og med denne aftale samt eventuelle nødvendige gennemførelsesbestemmelser i henhold til artikel 6.

2. Det Schweiziske Forbunds bidrag til EUCAP Sahel Mali berører ikke Unionens selvstændige beslutningstagning. Unionen underretter i god tid Det Schweiziske Forbund om eventuelle ændringer vedrørende missionen og navnlig de i stk. 3 omhandlede dokumenter.

3. Det Schweiziske Forbund sikrer, at schweizisk personel, der deltager i EUCAP Sahel Mali, varetager sine opgaver i overensstemmelse med:

— afgørelse 2014/219/FUSP og senere ændringer heraf

— missionsplanen

— gennemførelsesforanstaltningerne.

4. Det personel, der af Det Schweiziske Forbund udsendes til missionen, udfører sine opgaver og handler udelukkende i EUCAP Sahel Malis interesse.

5. Det Schweiziske Forbund underretter i god tid missionschefen om eventuelle ændringer af sin deltagelse i og bidrag til missionen.

Artikel 2

Status for personel

1. Status for det personel, som Det Schweiziske Forbund bidrager med til EUCAP Sahel Mali, er underlagt aftalen om missionens status.

2. Med forbehold af aftalen om missionens status har Det Schweiziske Forbund jurisdiktion over sit personel, der deltager i EUCAP Sahel Mali.

3. Det Schweiziske Forbund har ansvaret for at behandle klager fra eller vedrørende et medlem af sit personel i forbindelse med deltagelsen i EUCAP Sahel Mali. Det Schweiziske Forbund har ansvaret for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter.

4. Parterne er enige om at frafalde alle erstatningskrav, bortset fra kontraktmæssige krav, mod hinanden for skade på, tab af eller ødelæggelse af aktiver, der ejes eller betjenes af en af parterne, som er opstået under udøvelsen af personellets pligter i forbindelse med aktiviteter i henhold til denne aftale, undtagen i tilfælde af grov uagtsomhed eller forsætlig forsømmelse.

5. Det Schweiziske Forbund forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EUCAP Sahel Mali.

6. Unionen forpligter sig til at sikre, at medlemsstaterne ved undertegnelsen af denne aftale fremsætter en erklæring om frafald af krav i forbindelse med Det Schweiziske Forbunds deltagelse i EUCAP Sahel Mali.

Artikel 3

Klassificerede informationer

Aftalen mellem Det Schweiziske Forbund og Den Europæiske Union om sikkerhedsprocedurer for udveksling af klassificerede oplysninger (6) finder anvendelse i forbindelse med EUCAP Sahel Mali.

Artikel 4

Kommandovej

1. Schweizisk personel, der deltager i EUCAP Sahel Mali, forbliver under sine nationale myndigheders fulde kommando.

2. De nationale myndigheder overdrager den operative kontrol med deres personel til EU's øverstbefalende for den civile operation.

3. EU's øverstbefalende for den civile operation påtager sig ansvaret for og har kommando over og kontrol med EUCAP Sahel Mali på det strategiske plan.

4. Missionschefen påtager sig ansvaret for og har kommando over og kontrol med EUCAP Sahel Mali.

5. Missionschefen leder EUCAP Sahel Mali og varetager den daglige styring.

6. Det Schweiziske Forbund har samme rettigheder og forpligtelser i forbindelse med den daglige styring af missionen som de deltagende EU-medlemsstater i overensstemmelse med de retlige instrumenter, der er omhandlet i artikel 1.

7. Missionschefen har ansvaret for den disciplinære kontrol med EUCAP Sahel Malis personel. I det omfang det er nødvendigt, pålægges disciplinære sanktioner af den kompetente schweiziske nationale myndighed.

8. Det Schweiziske Forbund udpeger et nationalt kontaktpunkt (»NPC«) til at repræsentere sit nationale kontingent i EUCAP Sahel Mali. NPC refererer til missionschefen, for så vidt angår nationale spørgsmål, og er ansvarlig for den daglige disciplin i kontingentet.

9. Beslutningen om at afslutte EUCAP Sahel Mali træffes af Unionen efter høring af Det Schweiziske Forbund, hvis Det Schweiziske Forbund stadig bidrager til EUCAP Sahel Mali på datoen for EUCAP Sahel Malis afslutning.

10. Missionschefen kan til enhver tid efter høring af Det Schweiziske Forbund anmode om, at Det Schweiziske Forbund trækker sit bidrag tilbage.

Artikel 5

Finansielle aspekter

1. Det Schweiziske Forbund afholder alle udgifter i forbindelse med sin deltagelse i EUCAP Sahel Mali, jf. dog stk. 3.

2. Det Schweiziske Forbund betaler erstatning på de betingelser, der er fastsat i aftalen om missionens status, såfremt det fastslås, at det er ansvarligt for at have påført fysiske eller juridiske personer fra den eller de stater, hvor missionen gennemføres, død, personskade, tab eller tingsskade.

3. Unionen fritager Det Schweiziske Forbund for betaling af finansielle bidrag til driftsbudgettet for EUCAP Sahel Mali.

Artikel 6

Arrangementer til gennemførelse af aftalen

De tekniske og administrative ordninger, der er nødvendige for at gennemføre denne aftale, vedtages mellem parternes relevante myndigheder.

Artikel 7

Manglende opfyldelse

Hvis en af parterne ikke opfylder sine forpligtelser i henhold til denne aftale, har den anden part ret til at ophæve aftalen med en måneds varsel.

Artikel 8

Bilæggelse af tvister

Tvister om fortolkning eller anvendelse af denne aftale bilægges mellem parterne med diplomatiske midler.

Artikel 9

Ikrafttræden og afslutning

1. Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.

2. Denne aftale anvendes midlertidigt fra datoen for dens undertegnelse.

3. Denne aftale forbliver i kraft, så længe Det Schweiziske Forbund bidrager til missionen.

4. Hver part kan opsige denne aftale med skriftligt varsel til den anden part. Aftalen ophører tre måneder efter datoen for dette varsel.

Udfærdiget i Bruxelles på engelsk i to eksemplarer den 13. april 2016. For Den Europæiske Union For Det Schweiziske Forbund

(1) EUT L 113 af 16.4.2014, s. 21.

(2) EUT L 13 af 20.1.2015, s. 5.

(3) EUT L 280 af 24.10.2015, s. 28.

(4) EUT L 280 af 24.10.2015, s. 30.

(5) EUT L 344 af 29.11.2014, s. 3.

(6) EUT L 181 af 10.7.2008, s. 58.